Me afrimin e verës, lehtësim dhe nervozizëm për plazhet 
Amerikanët fillojnë të shijojnë rihapjen e qyteteve buzë oqeaneve, por pasiguria vazhdon për mundësinë e përhapjes së virusit 
Afrimi i verës dhe lehtësimi i masave për koronavirusin në Shtetet e Bashkuara, i ka bërë amerikanët të ndjehen më të lirshëm dhe të shijojnë disa nga aktivitetet që u kanë munguar. Por turmat e mëdha të njerëzve në qytete bregdetare fundjavën e kaluar, që shënoi hapjen tradicionale të sezonit, shkaktuan nervozizëm për një përtëritje të mundshme të përhapjes së virusit, nëse nuk tregohet kujdes. Kolegia Keida Kostreci ishte në qytetin Ocean City, në shtetin e Marilendit, një destinacion popullor turistik buzë Oqeanit Atlantik. Megjithëse me më pak vizitorë se vitet e kaluara, ishte e qartë që ishte një moment i shumëpritur nga shumë njerëz që ishin të izoluar për një kohë të gjatë. Banorë vendas si Virginia Knauff, mirëpresin vizitorët. thotë ajo për Zërin e Amerikës. Por zonja Knauff shton se pa me shqetësim se si shumë prej tyre, nuk i ndoqën rregullat e distancimit fizik. Eric, një vizitor nga qyteti Hagerstown në Meriland, thotë se atmosfera është e pazakontë. Një nga porositë e ekspertëve kishte qenë ruajtja e distancës. Por shtete të ndryshme, kanë rregulla të ndryshme. Ndryshe nga Ocean City, ku maska nuk është e detyruar dhe njerëzit mund të hyjnë në oqean, të gjithë vizitorët e Nju Jorkut në plazhe, duhet të mbajnë maska dhe nuk hyjnë dot në ujë. Bizneset vazhdojnë të jetë të prekura. Keti Lynch, është bashkëpronare e një kompanie pasurish të patundshme, që shet dhe jep banesa me qera. thotë ajo për Zërin e Amerikës. Zonja Lynche kupton shtysën e familjeve për të vizituar. Pikërisht këtë dëshirë dhe popullaritetin, kryebashkiaku i Ocean City, Richard Meehan, e sheh si diçka pozitive por... Shifra e vizitorëve fundjavën e kaluar reflekton atë të rënies së biznesit. Sipas të dhënave paraprake, nga 250 mijë vizitorë që vijnë zakonisht, këtë radhë ishin rreth gjysma. Banorë, anëtarë të biznesit dhe vizitorë, zgjedhin ta shohim me optimizëm parashikimin për verën. Ndërsa afrohet sezoni i verës, shumë pyetje mbeten ende pa përgjigje: a do t’i respektojnë vizitorët rregullat e distancimit fizik? A do të ketë një valë të dytë shkaktuar nga fakti që shumë njerëz do të grumbullohen në vendet e pushimeve? Kur do të hapen bizneset, restorantet, parqet e lojrave për fëmijët? Por një gjë është e sigurt. Vera e këtij viti do të jetë shumë ndryshe nga ato paraardhëse.